b'\n_START_ARTICLE_\nKaukamets\xc3\xa4n kongressi- ja kulttuurikeskus\n_START_PARAGRAPH_\nKaukamets\xc3\xa4n kongressi- ja kulttuurikeskus on vuonna 1988 valmistunut Kajaanin kulttuurikeskus, jossa toimivat mm.  Kainuun musiikkiopisto (laajennus valmistui 1998), kansalaisopisto Kaukamets\xc3\xa4n opisto ja tanssin opetus. Kaukamets\xc3\xa4ss\xc3\xa4 j\xc3\xa4rjestet\xc3\xa4\xc3\xa4n lukuisia  kulttuuritapahtumia, kuten esimerkiksi Kajaani tanssii, konsertteja, sanataidetapahtumia sek\xc3\xa4 seminaareja. Kaukamets\xc3\xa4ss\xc3\xa4 on my\xc3\xb6s kuvataiteeseen liittyvi\xc3\xa4 harrastusmahdollisuuksia._NEWLINE_Vuonna 2006 Kaukamets\xc3\xa4ss\xc3\xa4 j\xc3\xa4rjestettiin kokouksia, koulutuksia, konsertteja, tanssin\xc3\xa4yt\xc3\xb6ksi\xc3\xa4, juhlia ja vastaanottoja yhteens\xc3\xa4 329 kpl. K\xc3\xa4vij\xc3\xb6it\xc3\xa4 n\xc3\xa4iss\xc3\xa4 tilaisuuksissa oli yli 51 000 henkil\xc3\xb6\xc3\xa4._NEWLINE_Kaukamets\xc3\xa4n kongressi- ja kulttuurikeskuksessa on kolme salia: Kaukamets\xc3\xa4n sali (486 paikkaa), Kouta-sali (167 paikkaa) ja Leihu-sali (30-80 paikkaa). Lis\xc3\xa4ksi on 80-paikkainen auditorio sek\xc3\xa4 pienempi\xc3\xa4 ryhm\xc3\xa4ty\xc3\xb6tiloja ja pienopetusluokkia._NEWLINE_Kaukamets\xc3\xa4n suunnitelleet arkkitehdit Sinikka Kouvo ja Erkki Partanen saivat onnistuneesta ty\xc3\xb6st\xc3\xa4\xc3\xa4n Rakennus- ja yhdyskuntasuunnittelun valtionpalkinnon.'